Vastavalt nimekirjale 19.11.2021 nr 1-13.1/2931

**Ettepanekute küsimine Narva linna üldplaneeringu lähteseisukohtade ja keskkonnamõju strateegilise hindamise väljatöötamise kavatsuse osas**

Narva Linnavolikogu algatas 27. augustil 2020 otsusega nr 32 Narva linna üldplaneeringu ja üldplaneeringu keskkonnamõju strateegilise hindamise. Algatamise otsusega on võimalik tutvuda [siin](http://www.narvaplan.ee/docs/otsus_2020-08-27_032_UP_ja_KSH_algatamine.pdf). Narva linna üldplaneeringu koostamise eesmärk on linna ruumilise arengu visiooni ja põhimõtete määramine ning maakasutus- ja ehitustingimuste seadmine. Üldplaneering koostatakse kogu linna territooriumi kohta.

Palume Teil tuginedes PlanS §81 lg 1-le esitada ettepanekud Narva linna üldplaneeringu lähteseisukohtadele ja keskkonnamõju strateegilise hindamise kavatsusele (LS ja KSH VTK).

Palume Teil ettepanekud esitada 30 päeva jooksul kirja saamisest.

Narva linna üldplaneeringu LS ja KSH VTK-ga saab tutvuda siin: <http://gofile.me/6tNNn/fHl86lvKV>

Lugupidamisega

*/allkirjastatud digitaalselt/*

Peeter Tambu

Peaarhitekt (direktori asetäitja)

Aina Antson-Manjukevitš, 5837 3585 aina.antson@narva.ee